Kui senini olin saanud rõõmustada vaid mõne üksiku pekingi pardi muna üle, siis nüüd munevad ka teised pardid. Ruaani pardid alustasid juba nädala eest. Tookord olin veidi segaduses ja ei saanud neid mune kindlalt ruaani omadeks pidada. Nimelt olid haned partidega samas ruumis, eraldatud metallpiirdega, mille vahelt muna mahub ilusti läbi. Ühel päeval märkasin siin kahte  ilusti pessa sätitud muna, mis olid ruaanide aediku kõrval, kuid hanede territooriumil. Ju olid haned pardimunad pessa sättinud. Igatahes ei julgenud neid ruaanide omadeks pidada, kuna kõrvalaedikus on pekingi pardid ja sealt oleks saanud ka munad välja veereda, mille haned oleksid saanud ilma probleemideta endale sobivasse kohta liigutada. Mõned päevad peale nende munade leidmist kolisin haned teise lauta, lammastest tühjaks jäänud aedikusse. Järgmised ruuani partide munad, mis paiknesid nüüd nende oma  aedikus, ei lasknud end laua oodata. Endiselt ei saa ma neis kahes päris kindel olla, kuigi need olid veid väiksemad kui pekingite munad, mis on äsja munele hakanud noorte pardineiude puhul normaalne.